Korónos (syn Kainea)

Korónos (Korónos) je v gréckej mytológii syn Kainea. Bol kráľ Lapithov.Diodoros, Bibliotheca historia, 4,37,3.

Korónos bol podľa antických autorov, syn Lapitha Kainea, pochádzajúceho z tesálskeho mesta Gyrtón.Hyginus, Fabulae 14.Apollónios Rodský, Argonautica, 1,57–65. Bol jedným z účastníkov výpravy Argonautov, ktorí sa plavili na lodi Argó za zlatým rúnom do ďalekej Kolchidy. Korónov syn Leonteus a jeho priateľ Polypoites, syn lapithského kráľa Peirithoa sa vypravili po boku Achájcov na vojenskú výpravu proti Tróji a k jej brehom priplávali s vojskom na 40-tich lodiach.Homér, Iliada, 2,738-748.

Korónos padol v boji s hrdinom Heraklom, keď po územnom spore napadol s početným vojskom tesálsku krajinu zvanú Hestiaiótis, kde vládol dórsky kráľ Aigimios. Keďže Lapithi boli v presile, kráľ Aigimios požiadal o pomoc Herakla, ktorému sľúbil tretinu svojho kráľovstva. Spoločnými silami potom väčšinu lapithského vojska zmasakrovali. 

 Referencie 

Kategória:Postavy gréckej mytológie
Kategória:Argonauti